Na temelju članka 391. Zakona o vlasništvu i drugim stvarnim pravima (Narodne novine br. 81/2015. - pročišćeni tekst, 94/17. - ispravak pročišćenog teksta), članka 42. Statuta Grada Samobora (Službene vijesti Grada Samobora br. 3/16.) i članka 3. st. 2. i 4. Odluke o raspolaganju nekretninama i pokretninama (Službene vijesti Grada Samobora br. 9/10. i 3/11.), gradonačelnik Grada Samobora dana 15. studenog 2017. godine raspisuje sljedeći

**JAVNI NATJEČAJ**

**ZA PRIKUPLJANJE PISANIH PONUDA ZA PRODAJU NEKRETNINA U VLASNIŠTVU GRADA SAMOBORA**

1. Predmet ovog natječaja je prodaja sljedećih nekretnina - građevinskog zemljišta i poslovnog prostora u vlasništvu Grada Samobora:
   1. Kč. br. 465/6, pašnjak pov. 590 m 2, zk.ul.1628, k.o. Rakovica. Početna cijena iznosi 312.000,00 kuna. Jamčevina iznosi 15.600,00 kuna.
   2. Kč. br. 465/11, pašnjak pov. 571 m2, zk.ul. 1628, k.o. Rakovica. Početna cijena iznosi 318.000,00 kuna. Jamčevina iznosi 15.900,00 kuna.
   3. Kč. br. 465/12, pašnjak, pov. 562 m2, zk.ul. 1628, k.o. Rakovica. Početna cijena iznosi 313.000,00 kuna. Jamčevina iznosi 15.650,00 kuna.
   4. Kč. br. 465/15, pašnjak pov. 480 m2, zk.ul. 1628, k.o. Rakovica. Početna cijena iznosi 286.000,00 kuna. Jamčevina iznosi 14.300,00 kuna.
   5. Kč. br. 465/18, pašnjak pov. 589 m2, zk.ul. 1628, k.o. Rakovica. Početna cijena iznosi 328.000,00 kuna. Jamčevina iznosi 16.400,00 kuna.
   6. Kč. br. 468/5, pašnjak pov. 547 m2, zk.ul. 1628, k.o. Rakovica. Početna cijena iznosi 305.000,00 kuna. Jamčevina iznosi 15.250,00 kuna.
   7. Kč. br.468/6, pašnjak pov. 400 m2, zk.ul. 1628, k.o. Rakovica. Početna cijena iznosi 265.000,00 kuna. Jamčevina iznosi 13.250,00 kuna.
   8. Kč. br. 471/1, pašnjak pov. 544 m2, zk.ul. 1628, k.o. Rakovica. Početna cijena iznosi 288.000,00 kuna. Jamčevina iznosi 14.400,00 kuna.
   9. Kč. br. 471/2, pašnjak pov. 510 m2, zk.ul. 1628, k.o. Rakovica. Početna cijena iznosi 289.000,00 kuna. Jamčevina iznosi 14.450,00 kuna.
   10. Kč. br. 471/3, pašnjak pov.493 m2, zk.ul. 1628, k.o. Rakovica. Početna cijena iznosi 279.000,00 kuna. Jamčevina iznosi 13.950,00 kuna.
   11. Kč. br. 471/4, pašnjak pov. 576 m2, zk.ul. 1628, k.o. Rakovica. Početna cijena iznosi 304.000,00 kuna. Jamčevina iznosi 15.200,00 kuna.
   12. Kč. br. 471/5, pašnjak pov.815 m2, zk.ul. 1628, k.o. Rakovica. Početna cijena iznosi 540.000,00 kuna. Jamčevina iznosi 27.000,00 kuna.
   13. Kč. br. 471/6, pašnjak pov.500 m2, zk. ul. 1628, k.o. Rakovica. Početna cijena iznosi 283.000,00 kuna. Jamčevina iznosi 14.150,00 kuna.
   14. Kč. br. 471/7, pašnjak pov. 535 m2, zk. ul. 1628, k.o. Rakovica. Početna cijena iznosi 303.000,00 kuna. Jamčevina iznosi 15.150,00 kuna.
   15. Kč. br. 471/8, pašnjak pov. 574 m2, zk.ul. 1628, k.o. Rakovica. Početna cijena iznosi 304.000,00 kuna. Jamčevina iznosi 15.200,00 kuna.
   16. Kč. br. 471/9, pašnjak pov. 574 m2, zk.ul. 1628, k.o. Rakovica. Početna cijena iznosi 304.000,00 kuna. Jamčevina iznosi 15.200,00 kuna.
   17. Kč. br. 471/10, pašnjak pov. 651 m2, zk.ul. 1628, k.o. Rakovica. Početna cijena iznosi 322.000,00 kuna. Jamčevina iznosi 16.100,00 kuna.
   18. Poslovni prostor u prizemlju zgrade u Zagorskoj ulici br. 41, ukupne površine 191,58 m2 koji se nalazi na kč.br. 2223/1, ukupne pov. 2272 m2, suvlasnički dio 19158/321304 etažno vlasništvo (E-47) zk.ul. 7199, k.o. Samobor. Početna cijena iznosi 1.360.000,00 kuna. Jamčevina iznosi 68.000,00 kuna.
   19. Suvlasnički dio od 163/372 dijela kč.br. 1248, zk.ul. 1070, k.o. Bregana ukupne pov. 372 m2. Početna cijena iznosi 25.400,00 kuna. Jamčevina iznosi 1.270,00 kuna.
2. Svaki ponuditelj obavezno uplaćuje jamčevinu u iznosu od 5% početne cijene (određene u točki 1. natječaja), a ista se uplaćuje u korist Proračuna Grada Samobora, IBAN HR 16 2500 0091 8380 0000 4, model HR 68, s pozivom na broj 7757 - OIB kupca.
3. Porez na promet nekretnina, kao i sve troškove vezane uz objavu natječaja, sklapanje i ovjeru kupoprodajnog ugovora te prijenos vlasništva i posjeda na svoje ime plaća kupac. Razliku između ponuđene cijene i uplaćene jamčevine, uvećanu za troškove natječajnog postupka, ponuditelj koji bude odabran po natječaju uplatit će prije prijenosa zemljišta u svoje vlasništvo, što će biti određeno ugovorom.
4. Kupoprodajna cijena i ostali troškovi uplaćuju se jednokratno u roku od 15 dana od dana sklapanja ugovora.
5. Ponuditelju koji ne bude odabran po natječaju ili u slučaju ako dođe do poništenja natječaja, uplaćena jamčevina se vraća u roku od 8 dana od dana izbora najpovoljnijeg ponuditelja, odnosno poništenja natječaja, bez prava na kamatu.
6. U slučaju da najpovoljniji ponuditelj odustane od sklapanja ugovora ili ne plati ugovorenu cijenu u roku, u kojem slučaju se raskida ugovor, jamčevina mu se ne vraća.
7. Natjecati se mogu fizičke osobe državljani Republike Hrvatske, pravne osobe registrirane u Republici Hrvatskoj, fizičke osobe - obrtnici, strane osobe ukoliko ispunjavaju zakonom predviđene uvjete za stjecanje prava vlasništva na nekretninama.
8. Ponuda na natječaj podnosi se u pisanom obliku, a mora sadržavati:

- točan opis nekretnine za koju se podnosi ponuda s iznosom ponuđene cijene, ime i prezime, OIB i prebivalište ponuditelja za fizičke osobe, odnosno naziv tvrtke s adresom sjedišta, OIB za pravne osobe, naziv obrta, ime vlasnika, sjedište obrta i OIB za fizičke osobe – obrtnike, broj računa na koji će se izvršiti povrat uplaćene jamčevine.

Uz ponudu treba priložiti:

* dokaz o uplaćenoj jamčevini
* dokaz o hrvatskom državljanstvu - preslika domovnice (po potrebi original na uvid)
* dokaz o registraciji djelatnosti u Republici Hrvatskoj - preslika dokaza o upisu u sudski registar, preslika dokaza o upisu u obrtni registar (po potrebi originali na uvid)
* dokaz o ispunjavanju zakonom predviđenih uvjeta za stjecanje prava vlasništva (samo za strane osobe). Ponuda bez ovih sadržaja i priloga smatrat će se nepotpunom.

1. Ponude se zaprimaju u Gradu Samoboru najkasnije **do 18. prosinca 2017. godine do 11,00 sati,** bez obzira da li su predane putem pošte ili su predane osobno u Urudžbeni zapisnik Grada Samobora.
2. Zakašnjele i nepotpune ponude te ponude podnesene protivno uvjetima iz ovog javnog natječaja neće se razmatrati i odbacit će se zaključkom gradonačelnika.
3. Najpovoljniji ponuditelj je onaj koji ponudi najvišu kupoprodajnu cijenu u odnosu na početnu cijenu iz ovog javnog natječaja i koji ispunjava sve ostale uvjete iz natječaja. Ukoliko više ponuditelja ponudi istu cijenu, prednost ima onaj ponuditelj koji je prije predao ponudu.
4. O odabiru najpovoljnije ponude ili poništenju natječaja ponuditelji će biti pisano obaviješteni. Ukoliko se natječaj poništi prije otvaranja ponuda, poništenje natječaja bit će objavljeno u istom tisku u kojem je objavljen natječaj koji se poništava.
5. Ponude na javni natječaj, zajedno s prilozima, podnose se u zatvorenoj omotnici na adresu:

Grad Samobor

Trg Kralja Tomislava 5

10430 Samobor

s naznakom "PONUDA NA NATJEČAJ ZA KUPNJU NEKRETNINA

(naznačiti točku natječaja ili broj čestice) - NE OTVARAJ"

putem pošte ili se predaju osobno na istoj adresi, u sobi br. 2, Urudžbeni zapisnik.

1. Ponude će biti otvorene i pročitane istog radnog dana do kraja radnog dana u službenim prostorijama Grada Samobora, Trg kralja Tomislava 5, Samobor. Otvaranje ponuda nije javno. Ponude će otvoriti Povjerenstvo za provođenje natječaja za prodaju nekretnina i pokretnina u vlasništvu Grada Samobora.
2. Gradonačelnik zadržava pravo na poništenje natječaja i odustanak od prodaje zemljišta u svako doba prije potpisivanja ugovora o kupoprodaji.
3. Za sve dodatne informacije zainteresirani se mogu javiti u Upravni odjel za gospodarstvo, razvoj i projekte Europske unije, Trg kralja Tomislava 5, Samobor, soba 105, tijekom radnog vremena za vrijeme trajanja javnog natječaja ili na tel.: 01/3378-160.

KLASA: 943-01/17-04/45

URBROJ: 238-11-03-02/02-17-3

**GRADONAČELNIK**

**Krešo Beljak, mag.educ.geogr.**